### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 29. september 2021 har vedtaget Magistratens foranstående indstilling af 20. september 2021.

Det indstilles, at der gives anlægsbevilling til projekt på [adresse], der skal sikre lokalemæssig tilpasning af skolens rammer til undervisning og fritid i overensstemmelse med en tidligere byrådsbeslutning.

### Resumé

Byrådet vedtog den 15. september 2016 indstillingen ”Forslag til prioritering af RULL-midlerne”. Med indstillingen vedtog byrådet blandt andet, at der skulle afsættes 15,1 mio. kr. (2021-priser) til helhedsplan på [adresse]. Heraf frigav byrådet projekteringsbevilling på 1,7 mio. kr. (2021-priser).

På den baggrund er der projekteret et samlet anlægsprojekt på [adresse], hvor der etableres fælleslokaler, indrettes faglokaler og udføres en teknisk og pædagogisk modernisering som besluttet i 2016. Skolen får dermed forbedret mulighed for at understøtte en varieret skoledag ved mere sammenhængende læringsareal til de enkelte skoletrin, bedre rammer til undervisning af håndværk og design og til natur og teknologi.

Projektet udbydes i fagentreprise med forventet opstart af byggeriet i januar 2022 med klar til ibrugtagelse i 2024.

Projekteringen har vist, at projektet forventes at kunne udføres for en samlet anlægssum på 15,8 mio. kr., og er dermed ca. 0,7 mio. kr. dyrere end forudsat i den oprindelige beslutning.

### Indstilling

Det indstilles:

At 1) der gives anlægsbevilling på 14,1 mio. kr. til udbygning og modernisering af [adresse], finansieret af 13,4 mio. kr. afsat til RULL-projektet på skolen i 2016 og 0,7 mio. kr. fra Børn og Unges KB-bevilling til [adresse] på skolerne.

At 2) anlægsbevillingen på 14,1 mio. kr. frigives fordelt med 6,17 mio. kr. i 2021 og 7,97 mio. kr. i 2022.

At 3) to procent af den samlede anlægssum til anlægsprojektet anvendes til intern projektledelse.

### Sagens forløb

16-09-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 20-09-2021 Magistraten

Fremsendes til [adresse] med bemærkning, at Magistraten i mødet den 20. september 2021 anbefaler, at byrådet tiltræder Magistratsafdelingen for Børn og Unges indstilling af 8. september 2021.

Der udarbejdes visualiseringer forud for byrådsbehandlingen.

 29-09-2021 Aarhus Byråd
Tilbagesendes Magistratsafdelingen for Børn og Unge med bemærkning, at byrådet i sit møde den 29. september 2021 har vedtaget Magistratens foranstående indstilling af 20. september 2021.